《次临封八景韵 其四 濯锦醇酤》
明代·蒙尧佐

三冬酒熟庆年丰，濯锦山前处处同。席上几看人自醉，座中一处笑颜红。

青回竹叶凝朝露，香入梨花趁晚风。仙令当年颜已驻，丹砂谁解在瓶中。

作者简介：蒙尧佐，字宏勋。封川（今广东封开县）人。明神宗万历四十七年（一六一九）贡生。事见明方尚祖纂修、清胡璿续修康熙《封川县志》卷一七。